Провал ли е iPhone SE? | webcafe.bg
09.04.2016, 14:56 (обновена 23.04.2016, 09:05)
Това ли ще е смартфонът, донесъл най-малко печалби на Apple?
Най-новото устройство, което Apple пусна на пазара, струва по-малко от предходните модели, но се очаква и да донесе най-ниските печалби за телефон, твърди фирмата за анализи IHS.
От компанията изчислили цената на всеки елемент от устройството, пуснато на пазара на 21 март. Според техните сметки създаването на всяко устройство струва 160 долара, ако имаме предвид iPhone SE с капацитет 16GB. То се продава за 399 долара, което означава, че разликата между производствена и продажна цена е 239 долара.
За сравнение, направата на iPhone 6 струва 200.10 долара, а единичната цена на устройство беше 649 долара. Това прави разлика 448.90 долара.
Това обаче не означава, че Apple жертва печалбите си. Въпреки че в абсолютни стойности Apple ще получи по-малко от продажбата на iPhone SE, отколкото при предишните модели, компанията се обзалага, че много потребители ще си купят по-скъпия модел с памет 64 GB. Това добавя 89 долара потенциална печалба.
Освен това изчисленията включват само цената на отделните компоненти, а не всички разходи, направени от Apple за производството на продукта.
Компанията може и да си е спестила доста пари около създаването на iPhone SE. Новото устройство не идва с нов хардуер и компоненти, за разлика от другите модели. Вместо това телефонът съдържа елементи от три по-стари модела - дисплея на 5s, камерата и радиочестотните компоненти на iPhone 6 и процесора на 6s.
В това обаче няма нищо лошо - повечето основни характеристики са в крак с времето, а цената е значително по-добра, сравнено с базисния модел на iPhone 6.
И все пак остава въпросът, дали iPhone SE ще се превърне в хит сред потребителите, които търсят по-евтин, по-малък смартфон, какъвто устройството се стреми да бъде? Тази година се очаква слабо нарастване в покупките на смартфони, което показва, че дори технологичен гигант като Apple няма как да бъде имунизиран към динамичните промени в глобалния пазар на смартустройства.
Oще: apple iphone se айфон епъл изложение камера мобилен телефон мобилно устройство смартфон телефон тим кук
1 vanko | 10.04.201609:40
Уебкафе, стига с тези препечатки. И поне проверявайте информацията, която препечатвате.
Горният материал има нужда от уточнения. От това, което намирам като информация, "новият" SE се продава за около 400 долара (в левова равностойност) от мобилни оператори с техни мобилни планове.
Ако ще го купувате от магазина, ще трябва да си приготвите едни 1000 лева (че и повече) за, по принцип, стар модел.
Излиза, че "новото" (маркетингово) изделие хич не е евтино. Евтини са номерата, с които се опитват да го пробутат...